नागर आज अपने ‘चलो गांव की चौपाल’ कार्यक्रम के तहत गांव कांवरा के बारातघर में ग्रामीणों द्वारा आयोजित स्वागत समारोह में उपस्थितजनों को संबोधित कर रहे थे। इस अवसर पर विधायक ललित नागर को युवा बिग्रेड द्वारा ग्राम कांवरा की सीमा से बड़े जलूस की शक्ल में सभास्थल तक लाया गया, जहां इलाके की छत्तीस बिरादरी की ओर से उनका पगड़ी बांधकर सम्मान किया। समारोह में उपस्थित ग्रामीणों ने विधायक के समक्ष गांव की समस्याएं रखते हुए बताया कि गांव की अधिकांश गलियां कच्ची है, जिसके चलते बरसात में जलनिकासी न होने के कारण यहां पानी भर जाता है, जिससे लोगों को परेशानियां पेश आती है इसलिए इन गलियों को पक्का करवाया जाए वहीं गांवों में स्ट्रीट लाईटें नहीं है, जिसके चलते रात को गलियों में अंधेरा पसरा रहता है इसलिए यहां गलियों में स्ट्रीट लाईटें लगवाई जाए। इसके अतिरिक्त गांव के सरकारी स्कूल के कमरे जर्जर हालत में है, उनकी मरम्मत करवाई जाए। इसके अलावा गांव में सफाई व्यवस्था बदहाल है, यहां सफाई कर्मचारी आते नहीं है, इसलिए यहां सफाई कर्मचारियों की तैनाती की जाए वहीं गांव में सरकारी पानी की टंकी का ट्यूबवैल खराब है, जिसके चलते यहां पानी की समस्या लोगों को झेलनी पड़ रही है इसलिए यहां ट्यूबवैल ठीक करवाया जाए। ग्रामीणों की समस्याएं सुनने के बाद विधायक ललित नागर ने उन्हें आश्वस्त किया उनकी सभी समस्याओं के समाधान के लिए वह संबंधित अधिकारियों को निर्देश देकर उनका हल करवाने का भरसक प्रयास करेंगे।